**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԳՆՈՒՄՆԵՐԻ ՀԵՏ ԿԱՊՎԱԾ**

**ԲՈՂՈՔՆԵՐ ՔՆՆՈՂ ԱՆՁ**

**ՀԱՅՏԱՐԱՐՈՒԹՅՈՒՆ**

**ԲՈՂՈՔԻ ՆԵՐԿԱՅԱՑՄԱՆ ՎԵՐԱԲԵՐՅԱԼ**

**Բողոքի ծածկագիրը և ամսաթիվը՝** ԳԲԽ-ԷՍ-2018/63, 25.04.2018թ.

**Բողոք բերող անձ՝** «Իմպորտ Թրեյդ» ՍՊԸ

**Պատվիրատու՝** ՀՀ ՊՆ

**Գնման ընթացակարգի ծածկագիրը և առարկան՝** «ՀՀ ՊՆ ՆՏԱԴ-ԳՀԱՊՁԲ-7/27» ծածկագրով գնանաշման հարցում/ նյութական միջոցների ձեռքբերում

 **Բողոքի պահանջը`**

«Արտադրող գործարանի և արծնաներկով պատված լինելու վերաբերյալ սերտիֆիկատներ»-ի պահանջը ճանաչել օրենդսդրության պահանջներին հակասող, կասեցնել ընթացակարգը 1, 2, և 3 չափաբաժինների մասով և պարտավորեցնել Ընթացակարգի գնահատող հանձնաժողովին հրավերի 1, 2, և 3 չափաբաժինների տեխնիկական բնութագրերում կատարել փոփոխություն՝ համապատասխանեցնելով դրանք ՀՀ կառավարության 04.05.2017թ. թիվ 526-Ն որոշմամբ հաստատված «Գնումների գործընթացի կազմակերպման» կարգի 21-րդ կետի 1-ին ենթակետի «ա» պարբերության պահանջներին՝ բացառելով «Արտադրող գործարանի» և «արծնաներկով պատված լինելու» սերտիֆիկատների պարտադիր պահանջները:

Տեղեկացնում ենք, որ «Գնումների մասին» ՀՀ օրենքի՝

* 50-րդ հոդվածի 10-րդ մասի համաձայն` յուրաքանչյուր անձ, որի շահերը խախտվել են կամ կարող են խախտվել բողոքարկման հիմք ծառայած գործողությունների արդյունքում, իրավունք ունի մասնակցելու բողոքարկման ընթացակարգին` մինչև բողոքի վերաբերյալ որոշում ընդունելու ժամկետը գնումների հետ կապված բողոքներ քննող անձին ներկայացնելով համանման բողոք: Նույն հոդվածի համաձայն՝ բողոքարկման ընթացակարգին չմասնակցած անձը զրկվում է գնումների հետ կապված բողոքներ քննող անձին համանման բողոք ներկայացնելու իրավունքից,
* 51-րդ հոդվածի 1-ին մասի համաձայն` գնումների հետ կապված բողոքներ քննող անձին ներկայացված բողոքն ինքնաբերաբար կասեցնում է գնման գործընթացը` նույն օրենքի 50-րդ հոդվածի 9-րդ մասով նախատեսված հայտարարությունը հրապարակվելու օրվանից մինչև բողոքարկման վերաբերյալ ընդունված որոշման՝ տեղեկագրում հրապարակման օրը ներառյալ: